Opdateret 17:10 - Den tiltalte kvinde var syg og mødte ikke op i retten. Derfor er sagen udskudt. Torsdag står den 51-årige kvinde efter planen tiltalt i retten i Aalborg i den usædvanlige sag, hvor kvinden var økonomisk værge for sin søster. Hun havde derfor fuldmagt og adgang til søsterens konti. Over en periode fra september 2019 til august 2020 misbrugte kvinden imidlertid tilliden intet mindre end 197 gange. Så mange gange misbrugte hun nemlig sin adgang til søsterens netbank til at overføre penge til sine egne konti. I alt blev det til overførsler på 219.398,56 kroner, før svindlen blev afsløret. Kvinden har ifølge anklageskriftet fuldt ud erkendt underslæbet, og sagen ventes at køre som en tilståelsessag, så der formentlig også falder dom torsdag.

Opsummering:
Det var egentlig meningen, at en 51-årig kvinde fra Hobro-området skulle passe godt på sin søsters penge. Det gjorde hun imidlertid lidt for godt i form af, at hun overførte et seks-cifret beløb til sin egen konto.